TPA ไตรมาส 2/60 พลิกขาดทุน 10.40 ลบ. หลังต้นทุนวัตถุดิบพุ่งสูง
TPA ไตรมาส 2/60 พลิกขาดทุน 10.40 ลบ. จากปีก่อนมีกำไร 23.27 ลบ. หลังต้นทุนวัตถุดิบพุ่งสูง ขณะที่งวด 6 เดือนแรกพลิกขาดทุน 8.07 ลบ. จากปีก่อนมีกำไร 44.90 ลบ.
10 ส.ค. 2560

บริษัท ไทยโพลีอะคริลิค จำกัด (มหาชน) หรือ TPA รายงานผลการดำเนินงานไตรมาส 2/60 สิ้นสุดวันที่ 30 มิ.ย.60  ดังนี้

โดยผลการดำเนินงานในไตรมาส 2/2560 บริษัทมีรายได้จากการขาย ประจำไตรมาสที่ 2/2560 จำนวน เท่ากับ 264.29 ล้านบาท เพิ่มขึ้น 28.06 ล้านบาท หรือเพิ่มขึ้นอัตราร้อยละ 11.88 เมื่อเปรียบเทียบกับปี 2559 จำนวน 236.23 ล้านบาท เนื่องจากปริมาณการขายที่เพิ่มขึ้น
ทั้งนี้ ผลการดำเนินงานประจำไตรมาสที่ 2/2560 แสดงผลขาดทุนสุทธิ 10.4 ล้านบาท ลดลง 33.7 ล้านบาท เมื่อเทียบกับ ไตรมาสเดียวกันของปี 2559 ที่แสดงกำไรสุทธิ 23.3 ล้านบาท สาเหตุหลักที่ทำให้กำไรลดลง เนื่องมาจากราคาวัตถุดิบที่สูงขึ้นอย่างมาก